Sakegavadagi guruch maydonlari
**Sakegava** (yaponcha: *鮭川村* *Sakegava-mura*?) Yaponiyaning Yamagata prefekturasida joylashgan qishloq. 2020-yil 29-fevral holatiga koʻra qishloqda 1347 ta xonadonda 4132 nafar aholi istiqomat qiladi, aholi zichligi har kvadrat kilometrga 34 nafardan toʻgʻri keladi. Qishloqning umumiy maydoni 122,15 kvadrat kilometr (47 mi²) ga teng.

Geografiyasi
------------

Sakegava shimoliy Yamagata prefekturasida joylashgan boʻlib, gʻarbda Deva togʻlari bilan oʻralgan. Bu hudud qishda kuchli qor yogʻishi bilan ham mashhur.

### Qoʻshni munitsipalitetlar

* Yamagata prefekturasi
	+ Sakata
	+ Shinjo
	+ Mamurogava
	+ Tozava

### Iqlimi

Sakegava nam kontinental iqlimga ega (Köppen iqlim tasnifi *Cfa*), katta mavsumiy harorat farqlari kuzatiladi, issiq (va koʻpincha nam) yoz va sovuq (baʼzan qattiq sovuq) qish fasli bu yer uchun xosdir. Yogʻingarchilik yil davomida sezilarli boʻlsa-da, lekin avgustdan oktyabrgacha eng kuchli darajasi qayd etilgan. Sakegavada oʻrtacha yillik harorat 10,6 °C ni tashkil etadi. Yillik oʻrtacha yogʻingarchilik 1902 mm boʻlib, sentyabr esa eng seryogʻin oy hisoblanadi. Avgustda eng yuqori harorat 24,2 °C, eng past harorat esa yanvarda, −1,7 °C atrofida boʻladi.

Demografiyasi
-------------

Yaponiyaning aholini roʻyxatga olish maʼlumotlariga koʻra, Sakegava aholisi 1950-yildagi eng yuqori choʻqqiga erishgan koʻrsatkichiga nisbatan yarmidan koʻproqqa kamaygan.

Aholining oʻsishi| Yil | Aholi | ±% |
| --- | --- | --- |
| 1920 | 6,678 | —     |
| 1930 | 7,571 | +13.4% |
| 1940 | 7,608 | +0.5% |
| 1950 | 9,056 | +19.0% |
| 1960 | 8,374 | −7.5% |
| 1970 | 7,057 | −15.7% |
| 1980 | 6,645 | −5.8% |
| 1990 | 6,396 | −3.7% |
| 2000 | 5,829 | −8.9% |
| 2010 | 4,862 | −16.6% |
| 2020 | 3,902 | −19.7% |

Tarixi
------

Hozirgi Sakegava hududi qadimgi Deva viloyatining Sakegava qismi boʻlgan. Meydzi davri boshlanganidan keyin hudud Yamagata prefekturasining Mogami tumani tarkibiga kiritildi. Sakegava qishlogʻi 1954-yil 1-dekabrda Mogami tumanidagi Toyota va Toyosato qishloqlarining qoʻshilishi natijasida tashkil etilgan.

Iqtisodiyoti
------------

Sakegava iqtisodiyoti qishloq xoʻjaligiga asoslangan. Shahar nameko qoʻziqorinlari bilan mashhur boʻlib, ularning katta qismini Yamagata prefekturasi uchun ishlab chiqaradi. Shaharning boshqa asosiy eksport mahsulotlariga — guruch va gullar, (masalan, atirgullar va gentianlar) kiradi. Sakegava baliq ovlash bilan ham mashhur boʻlib, har yili oktyabr oyida Eko Parkda ikra festivali oʻtkaziladi.

Taʼlim tizimi
-------------

Sakegavada qishloq hukumati tomonidan boshqariladigan bitta davlat boshlangʻich maktabi va bitta davlat oʻrta maktabi faoliyat yuritadi.

Transporti
----------

### Temir yoʻl

 Sharqiy Yaponiya temir yoʻl kompaniyasi — Ou magistral liniyasi

* Uzen-Toyosato

### Magistral yoʻl

* Milliy yoʻnalish 458

Qardosh shahar munosabatlari
----------------------------

* Filippin — Kawit, Cavite, Filippin

Mahalliy diqqatga sazovor joylar va festivallar
-----------------------------------------------

### Kabuki

Ommaviy kabuki teatri spektakllari har yili iyul oyining birinchi yakshanbasida namoyish etiladi.

### Qizil ikra festivali

Har yili oktyabr oyining oxirgi yakshanbasida qizil ikra festivali oʻtkaziladi. Ushbu festival davomida odamlar daryodan losos baliqlarini oʻz qoʻllari bilan tutish uchun dayo maʼmuriyatiga belgilangan narxni toʻlaydilar.

### Nivazuki Kannon chiroqlari festivali

Nivazuki Kannon chiroqlar festivali avgust oyida oʻtkaziladi. Nivazukida chiroqlar buddistlar ibodatxonasidan boshlab, daryo boʻylab suzuvchi chiroqlarga barchasini qamrab oladi.

Manbalar
--------

1. ↑  Sakegawa Village official statistics (yaponcha)
2. ↑  Sakegawa climate data
3. ↑  Oguni population statistics
4. ↑  Sakegawa-Mura Wayback Machine saytida arxivlandi (2011-09-27).. .ocn.ne.jp. Retrieved on 2011-09-30.
5. ↑  SAKEGAWA-MURA. ocn.ne.jp
6. ↑  „International Exchange". *List of Affiliation Partners within Prefectures*.  Council of Local Authorities for International Relations (CLAIR). 22-dekabr 2015-yilda asl nusxadan arxivlandi. Qaraldi: 21-noyabr 2015-yil.
7. ↑  Sakegawa Kabuki. Yamagata, Japan Information — Yamagata info. En.yamagata-info.com. Retrieved on 2011-09-30.

Havolalar
---------

* Rasmiy sayti (yaponcha)


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Yamagata prefekturasining soyali surati Yamagata Prefekturasi |
| --- |
|  |
| 
Yamagata (markazi) |
|  |
| Asosiy shahar | 
* Yamagata
 | 
Yamagata Prefekturasining bayrogʻi |
|  |
| Shaharlar | 
* Higashine
* Kaminoyama
* Murayama
* Nagai
* Nan'yō
* Obanazava
* Sagae
* Sakata
* Shinjō
* Tendō
* Tsuruoka
* Yonezava
 |
|  |
| Tumanlar | 
* Akumi Tumani
	+ Yuza (Yaponiya)
* Higashimurayama Tumani
	+ Nakayama
	+ Yamanobe
* Higashiokitama Tumani
	+ Kavanishi
	+ Takahata
* Higashitagava Tumani
	+ Mikava
	+ Shōnai
* Kitamurayama Tumani
	+ Ōishida
* Mogami Tumani
	+ Funagata
	+ Kaneyama
	+ Mamurogava
	+ Mogami
	+ Ōkura
	+ Sakegava
	+ Tozava
* Nishimurayama Tumani
	+ Asahi
	+ Kahoku
	+ Nishikava
	+ Ōe
* Nishiokitama Tumani
	+ Iide
	+ Oguni
	+ Shirataka
 |
|  |
| 
Yamagata prefekturasidagi birlashishlar roʻyxati |

 |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* LCCN: n88017012
* NDL: 00298711
* VIAF: 255083584
* en:WorldCat Identities: lccn-n88017012

 |